אוהד בירק

אוהד שמואל בירק (נולד ב-1957) הוא רופא וחוקר, פרופסור מן המניין בפקולטה למדעי הבריאות באוניברסיטת בן-גוריון.
==ביוגרפיה==
אוהד שמואל בירק נולד למאיר בירק ויהודית בירק. אחיו הוא פרופסור צחי בירק.

בילדותו גילה בירק כישרון מוזיקלי ובתיכון ניגן בהרכב מוזיקלי יחד עם דני רובס. לקראת הגיוס לצה"ל, התלבט בירק בין שירות בלהקה צבאית לעתודה אקדמית. לבסוף בחר בעתודה ובלימודי רפואה. בצבא שירת כרופא והגיע לדרגת רב-סרן.

בירק למד רפואה באוניברסיטת תל אביב והתמחה ברפואת ילדים. בשנת 1995 סיים לימודי דוקטורט במכון ויצמן למדע בתחום הגנטיקה בהנחייתו של פרופסור אירון כהן. בשנת 2001 הוא התמנה למנהל המכון לגנטיקה של האדם במרכז הרפואי האוניברסיטאי סורוקה בבאר שבע. ביוני 2016 הפך לראש המכון הלאומי לביוטכנולוגיה בנגב באוניברסיטת בן-גוריון וקבע את מעבדת המחקר שלו שם במעבדה על שם מוריס קאהן.

בירק נשוי לפרופסור רות בירק ואב לשני ילדים.

בירק הוא מלחין ופסנתרן חובב. ב-2007 כתב שני שירים בשיתוף עם שלומי חמאוי: "לא רוצה להיות שניצל" ו-"תקווה לאהבה". השיר "תקווה לאהבה" נכתב כתגובה למעשי האלימות והפיגועים בארץ.

== מחקר והישגים אקדמיים ==
בירק וציוותו פענחו את הבסיס המולקולרי לכ-30 מחלות בבני אדם, ובכללן כמה מהמחלות התורשתיות השכיחות ביותר באוכלוסייה הבדואית וביהודים ממוצא ספרדי. בירק גם עוסק ביישום הממצאים בבדיקות סקר שגרתיות למניעת המחלות שנתגלו במעבדתו, מאמץ שתרם רבות לירידה של כ-30% בתמותת תינוקות במיגזר הבדואי. בשנים 2008–2012. חלק מהמחלות שנתגלו הן מהשכיחות בעולם הערבי עם השלכות ניכרות לאוכלוסיות גדולות בארצות ערב.

המחלות PCCA progressive cerbello cerebral atrophy ו-PCCA2 שפוענחו במעבדתו הן שתי המחלות התורשתיות הקשות השכיחות ביותר בקרב יהודים יוצאי ארצות המזרח. בדיקות סקר לאוכלוסיית יוצאי עיראק ומרוקו למחלות אלו הוכללו על ידי משרד הבריאות בסל הבריאות כבדיקות שגרתיות ללא עלות (PCCA החל מ-2012, PCCA2 החל מ-2016).

הישגים נוספים של בירק:
* בשנת 2000 במסגרת מחקר פוסט-דוקטורט גילה בירק כי הגן LHX9 הכרחי בפיתוח של בלוטת מין בעכברים.
* בשנת 2007 בירק גילה שמוטציות בגן ERBB3, הגן האחרי על יצור החלבון HER3, גורמות למחלה LCCS2.
* בשנת 2010 בירק מצא כי מוטציות שמפריעות להיווצרות של סלנוציטין (selenocysteine) גורמות למחלה PCCA, מחלה גנטית מאוד קשה ומאוד נפוצה בקרב יהודי ספרד.
* בשנת 2014 פרופסור בירק זכה בפרס בלומברג למדען המצטיין של אותה השנה, על הישגיו בתחום הגנטיקה, ביניהם פענוח של יותר מ-30 מחלות גנטיות שונות.
* בשנת 2024 קיבל את פרס כדר-שיבא היוקרתי – על פריצות דרך מחקריות במחלות נדירות.

== קישורים חיצוניים ==

* [http://in.bgu.ac.il/en/nibn/Pages/Administrative%20and%20Management%20Team.aspx פרופ' אוהד בירק], המכון הלאומי לביוטכנולוגיה בנגב, אוניברסיטת בן-גוריון
* [https://hospitals.clalit.co.il/soroka/he/our-specialists/Pages/birk-o.aspx פרופ' אוהד בירק], המרכז הרפואי סורוקה

* [http://publicationslist.org/ohad.birk מאמרים נבחרים מאת אוהד בירק]
* [https://vimeo.com/39685828 BBC World 2012 –Doha debates]
* Dina Kraft, [http://www.nytimes.com/2006/03/21/science/21bedo.html A Hunt for Genes That Betrayed a Desert People] בניו יורק טיימס
* [http://www.thejewishweek.com/special-sections/healthcare/fighting-genetic-disease-among-bedouins Jewish week 2015]
* [https://web.archive.org/web/20200122103315/https://forward.com/ The Forward]
* 
* 
* 
* 
* [http://www.israel21c.org/people/helping-israeli-bedouin-by-identifying-mutant-genes Helping Israeli Bedouin by identifying mutant genes], באתר Israel21c
* [https://web.archive.org/web/20080313092110/http://www.refua.info/siteFiles/1/564/7165.asp אותר גן הקשור במחלת הפסוריאזיס] אתר "רפואה" (גרסת ארכיון בארכיון האינטרנט)

=== מוזיקה ===
* 
* השיר: [https://www.youtube.com/watch?v=SIOXk2-1Wbs תקווה לאהבה]
* השיר: [https://www.youtube.com/watch?v=Dex5Dmxc57w לא רוצה להיות שניצל]

== הערות שוליים ==

קטגוריה:רופאי ילדים ישראלים
קטגוריה:סגל אוניברסיטת בן-גוריון בנגב: מדעי הבריאות
קטגוריה:סגל המרכז הרפואי האוניברסיטאי סורוקה
קטגוריה:גנטיקאים ישראלים
קטגוריה:בעלי תואר דוקטור ממכון ויצמן למדע
קטגוריה:בעלי תואר דוקטור לרפואה מאוניברסיטת תל אביב
קטגוריה:בוגרי העתודה האקדמית
קטגוריה:ישראלים שנולדו ב-1957